open-index/open-wikipedia-markdown huggingface dataset:
โรติเฟอร์

thumb|โรติเฟอร์ที่อยู่เป็นโคโลนี
**โรติเฟอร์** () เป็นชื่อสามัญของสัตว์ใน **ไฟลัมโรติเฟอรา** (Rotifera) ซึ่งเป็นกลุ่มของสัตว์ไม่มีกระดูกสันหลังที่มีชื่อสามัญว่าโรติเฟอร์ ส่วนหัวมีขนเซลล์เรียงกันเป็นแผงเรียกว่าโคโรนา มีการพัดโบกของซิเลียดูคล้ายวงล้อหมุน สมมาตรครึ่งซีก มีเนื้อเยื่อ 3 ชั้นในระยะเอ็มบริโอ มีระบบอวัยวะแบบสัตว์ชั้นสูง มีซีลอมไม่แท้ มีระบบทางเดินอาหารแบบสมบูรณ์ (Complete digestive tract) เป็นพวกแรก ลำตัวยาว โปร่งใส ถ้ามีสีจะมีสีสดใส มีตาเดี่ยวทำหน้าที่รับแสง  ระบบสืบพันธุ์แยกเพศกัน ตัวผู้เล็กกว่าตัวเมียเสมอ บางชนิดมีสารเคลือบผิวหนา คล้ายเป็นเกราะ และมีหนามด้วย เรียกโครงสร้างนี้ว่า ลอริกา มีเท้าสำหรับยึดเกาะ บริเวณคอหอยมีอวัยวะคล้ายฟันเรียกว่า แมสแตกซ์ (Mastax) ตัวอย่างของสัตว์ในไฟลัมนี้ ได้แก่ไรหมุนหรือหนอนจักร มักอยู่กับพืชน้ำในน้ำจืด หรือมอสในน้ำเค็ม หากินอิสระ บางชนิดเป็นปรสิตบนเหงือกของสัตว์จำพวกกุ้ง-กั้ง-ปู

โรติเฟอร์ที่มีเท้าจะเคลื่อนที่ไปตามพื้นท้องน้ำโดยใช้โคโรนาและเท้าคืบคลาน โรติเฟอร์ที่เป็นแพลงก์ตอนใช้โคโรนาเคลื่อนที่เพียงอย่างเดียว โคโรนาทำหน้าที่พัดอาหารเข้าปาก ใช้แมสแตกซ์บดเคี้ยว แล้วจึงส่งเข้าสู่กระเพาะอาหาร การผสมพันธุ์เป็นแบบปฏิสนธิภายใน  เมื่อประชากรน้อย โรติเฟอร์จะสร้างไข่ที่เป็นดิพลอยด์ ซึ่งจะฟักเป็นตัวเมียทั้งหมด จนมีประชากรมากจึงจะสร้างไข่แบบแฮพลอยด์ ที่จะฟักเป็นตัวผู้และตัวเมีย ซึ่งเมื่อเป็นตัวเต็มวัยจึงจะผสมพันธุ์กัน ไข่ของโรติเฟอร์ที่เกิดจากการปฏิสนธิมีผนังหนา  ทนต่อสภาพแวดล้อมที่ไม่เหมาะสมได้ดี โรติเฟอร์บางชนิดอาศัยอยู่ในสภาพแวดล้อมที่ไม่เหมาะสม เช่นบนมอสหรือทรายได้นาน 3-4 ปี โดยไม่มีการผสมพันธุ์
## อ้างอิง
* มนตรี แก้วเกิด. สัตววิทยา. มหาวิทยาลัยราชภัฏนครสวรรค์. 2547

## แหล่งข้อมูลอื่น

* Introduction to the Rotifera
* Rotifers
* Tree of Life Web Project 

หมวดหมู่:สัตว์ไม่มีกระดูกสันหลัง
หมวดหมู่:ไฟลัม
หมวดหมู่:สัตว์ที่ใช้เป็นอาหารสัตว์
สะพานเม็งรายอนุสรณ์

**สะพานเม็งรายอนุสรณ์** เป็นสะพานคอนกรีตเสริมเหล็ก ข้ามแม่น้ำปิง ตั้งอยู่บริเวณตำบลหนองหอย อำเภอเมือง จังหวัดเชียงใหม่ เชื่อระหว่างถนนเชียงใหม่-ลำพูน กับถนนเจริญประเทศ เปิดใช้เมื่อปลายปี พ.ศ. 2510 โดยมีพิธีเปิดสะพานนวรัฐ และสะพานเม็งรายอนุสรณ์ โดยจอมพลถนอม กิตติขจร นายกรัฐมนตรี เป็นประธานในพิธีเปิด ในวันที่ 26 ธันวาคม พ.ศ. 2510

ชื่อ "เม็งราย" เป็นการตั้งเพื่อเป็นอนุสรณ์ถวายแด่ พญามังราย

## อ้างอิง

## ดูเพิ่ม
* สะพานนวรัฐ

หมวดหมู่:สะพานในอำเภอเมืองเชียงใหม่
หมวดหมู่:สะพานข้ามแม่น้ำปิง
หมวดหมู่:สถานที่ที่ตั้งชื่อตามพระนามของพญามังราย
สะพานนวรัฐ

thumb|250px|สะพานนวรัฐในเวลาค่ำคืน
**สะพานนวรัฐ ** เป็นสะพานข้ามแม่น้ำปิงแห่งแรกที่ทำด้วยไม้สัก ก่อสร้างเมื่อปี พ.ศ. 2433 ปัจจุบันได้รับการสร้างใหม่ให้เป็นสะพานคอนกรีตเสริมเหล็ก เมื่อปี พ.ศ. 2510 ตั้งชื่อตามเจ้าแก้วนวรัฐ เจ้าหลวงเชียงใหม่องค์ที่ 9 ตั้งอยู่บริเวณใกล้กับโรงเรียนเชียงใหม่คริสเตียน และจวนผู้ว่าราชการจังหวัดเชียงใหม่

## ประวัติ
### สะพานเหล็ก
สะพานนวรัฐ เป็นสะพานไม้ข้ามแม่น้ำปิงสะพานที่ 2 โดยสะพานแรก คือ สะพานไม้ที่ข้ามระหว่างตลาดต้นลำไยกับวัดเกตการาม หรือ "สะพานจันทร์สม" เมื่อปี พ.ศ. 2440 เมื่อนายปิแอร์ โอร์ต นักกฎหมายชาวเบลเยียมเดินทางมาเมืองเชียงใหม่และบันทึกเกี่ยวกับสะพานข้ามแม่น้ำปิงว่า *"…เชียงใหม่ไม่ใช่เมืองเก่าแก่มากนัก (เมื่อเทียบกับเมืองใน[[ยุโรป]]) แบ่งออกเป็น 2 เขต แต่ละเขตมีกำแพงสูงราว 3-4 เมตร และมีป้อมสูงที่แต่ละมุมกำแพง ตัวเมืองตั้งอยู่บนฝั่งขวาของแม่น้ำ ส่วนบนฝั่งซ้ายก็มีอาคารสำคัญๆ ตั้งอยู่ มีสะพานไม่สวยงามทอดเชื่อมระหว่างสองฝั่งแม่น้ำ สะพานนี้มีเสา 14 ต้น ระหว่างที่ข้าพเจ้าพำนักอยู่ในเชียงใหม่สะพานนี้โยกคลอนเนื่องจากถูกท่อนไม้ซุงที่มากับกระแสน้ำดัน"*

สะพานนี้เป็นสะพานข้ามแม่น้ำปิงที่เชียงใหม่แห่งแรกทำด้วยไม้สัก สร้างโดยนายชี้กหรือหมอชี้ก ราวปี พ.ศ. 2433 ใช้การต่อมาหลายสิบปีจนพังลง โดยชื่อ **"นวรัฐ"** ตั้งเพื่อเป็นเกียรติแก่เจ้าแก้วนวรัฐ เจ้าหลวงเชียงใหม่องค์สุดท้าย

สมัยที่พระยาอนุบาลพายัพกิจได้รับแต่งตั้งไปรับตำแหน่งผู้ว่าราชการจังหวัดแม่ฮ่องสอน ระหว่างทางต้องมาพักเตรียมตัวเดินทางในเมืองเชียงใหม่ได้บันทึกเกี่ยวกับสะพานนวรัฐ สะพานแห่งที่สองไว้ว่า *"สะพานนวรัฐที่สร้างด้วยไม้นี้ ต่อมาได้เกิดเพลิงไหม้สะพาน ทางราชการจึงสร้างสะพานเหล็กลำลองพอให้รถวิ่งข้าไปมาได้ เมื่อรถไฟมาถึงเชียงใหม่ในปี [[พ.ศ. 2464]] จึงมีการรื้อสะพานไม้เดิมแล้วสร้างสะพานเหล็กขึ้นแทน"*

สะพานเหล็ก ถูกสร้างขึ้นทดแทนสะพานไม้สัก และเริ่มใช้งานในปี พ.ศ. 2466 จนกระทั่งในปี พ.ศ. 2510 จึงรื้อสะพานเหล็กแล้วก่อสร้างเป็นสะพานคอนกรีตเสริมเหล็กขึ้นแทน โดยมีพิธีเปิดอย่างเป็นทางการ เมื่อวันที่ 26 ธันวาคม พ.ศ. 2510 พร้อมกันกับสะพานเม็งรายอนุสรณ์ ส่วนโครงสร้างสะพานเหล็กที่ถูกรื้อไปแล้วนั้นภายหลังทางอำเภอปาย จังหวัดแม่ฮ่องสอนได้ขอชิ้นส่วนโครงสร้างสะพานทั้งหมดเพื่อนำมาประกอบใหม่ทดแทนสะพานแบบไม้เดิมที่เสียหายหนักจากเหตุการณ์อุทกภัย

## ดูเพิ่ม
* สะพานเม็งราย

## อ้างอิง

## แหล่งข้อมูลอื่น
*

หมวดหมู่:สถานที่ที่ตั้งชื่อตามพระนามของเจ้านายฝ่ายเหนือ
นวรัฐ
หมวดหมู่:สะพานข้ามแม่น้ำปิง
หมวดหมู่:เจ้าแก้วนวรัฐ
หมวดหมู่:โครงสร้างพื้นฐานด้านการขนส่งในเขตเทศบาลนครเชียงใหม่
องค์กรปกครองส่วนท้องถิ่นรูปแบบพิเศษ

**องค์กรปกครองส่วนท้องถิ่นรูปแบบพิเศษ** คือ การปกครองส่วนท้องถิ่นรูปแบบหนึ่งในประเทศไทยที่ปกครองแบบพิเศษจะประกอบด้วย สภา ผู้ว่าราชการ หรือนายก ซึ่งปัจจุบันในประเทศไทยจะมีอยู่สองเขตการปกครองที่เป็นองค์กรปกครองส่วนท้องถิ่นรูปแบบพิเศษ คือ กรุงเทพมหานคร และเมืองพัทยา

## รายชื่อ
[thumb|left|[กรุงเทพมหานคร]]

* **[[กรุงเทพมหานคร (องค์กรปกครองส่วนท้องถิ่น)|กรุงเทพมหานคร]]** เป็นการบริหารราชการส่วนท้องถิ่นรูปแบบพิเศษที่จัดตั้งตามพระราชบัญญัติระเบียบบริหารราชการกรุงเทพมหานคร พ.ศ. 2528 มีหน้าที่จัดบริการสาธารณะให้แก่ประชาชนในเขตพื้นที่กรุงเทพมหานคร โดยแบ่งพื้นที่การปกครองออกเป็น 50 เขต มีสำนักงานใหญ่ซึ่งมี 2 แห่ง เรียกว่า ศาลาว่าการกรุงเทพมหานคร 1 ถนนดินสอ แขวงเสาชิงช้า เขตพระนคร และศาลาว่าการกรุงเทพมหานคร 2 ถนนมิตรไมตรี แขวงดินแดง เขตดินแดง โครงสร้างการบริหารประกอบด้วย
** *[[ผู้ว่าราชการกรุงเทพมหานคร]]* เป็นผู้บริหารสูงสุดของกรุงเทพมหานคร มาจากการเลือกตั้งโดยตรงของผู้มีสิทธิเลือกตั้งในเขตกรุงเทพมหานคร ซึ่งมีวาระในการดำรงตำแหน่ง 4 ปี แต่ไม่เกิน 2 วาระติดต่อกันตามมาตรา 47 แห่งพระราชบัญญัติระเบียบบริหารราชการกรุงเทพมหานคร พ.ศ. 2528 แก้ไขเพิ่มเติม ฉบับที่ 6 มาตรา 13 พ.ศ. 2562 
** *[[สภากรุงเทพมหานคร]]* ทำหน้าที่เป็นฝ่ายนิติบัญญัติของกรุงเทพมหานคร ประกอบด้วย สมาชิกสภากรุงเทพมหานครมาจากการเลือกตั้ง มีวาระในการดำรงตำแหน่ง 4 ปี 
[thumb|left|[เมืองพัทยา]]
* **[[เมืองพัทยา]]** เป็นการบริหารราชการส่วนท้องถิ่นรูปแบบพิเศษที่จัดตั้งตามพระราชบัญญัติระเบียบบริหารราชการเมืองพัทยา พ.ศ. 2521 ซึ่งต่อมาได้มีการยกเลิกแล้วใช้พระราชบัญญัติระเบียบบริหารราชการเมืองพัทยา พ.ศ. 2542 แทน โครงสร้างการบริหารประกอบด้วย 
** *[[นายกเมืองพัทยา]]* มาจากการเลือกตั้งโดยตรงของผู้มีสิทธิเลือกตั้งในเขตเมืองพัทยา ซึ่งมีวาระในการดำรงตำแหน่ง 4 ปีแต่ไม่เกิน 2 วาระติดต่อกันตามมาตรา 45 แห่งพระราชบัญญัติระเบียบบริหารราชการเมืองพัทยา พ.ศ. 2542 แก้ไขเพิ่มเติม ฉบับที่ 3 มาตรา 15 พ.ศ. 2562 
** *[[สภาเมืองพัทยา]]* ประกอบด้วยสมาชิกจำนวนยี่สิบสี่คนมาจากการเลือกตั้งของผู้มีสิทธิเลือกตั้งในเขตเมืองพัทยา โดยมีปลัดเมืองพัทยาทำหน้าที่เลขานุการสภาเมืองพัทยา  มีวาระในการดำรงตำแหน่ง 4 ปี

}14 ธันวาคม พ.ศ. 2515
|-
|2
| พัทยา
| **[[เมืองพัทยา]]**
| link=https://th.wikipedia.org/wiki/%E0%B9%84%E0%B8%9F%E0%B8%A5%E0%B9%8C:Pattaya-Logo.png|60x60px
|&nbsp;ชลบุรี
| 53.44
| 115,840
| 2,167.66
| 29 พฤศจิกายน พ.ศ. 2521 
|}

## แผนการจัดตั้งในอนาคต
ปัจจุบัน มีโครงการจัดตั้งองค์กรปกครองส่วนท้องถิ่นรูปแบบพิเศษขึ้นอีก 1 แห่ง คือ **เชียงใหม่มหานคร** ซึ่งเป็นการบริหารราชการส่วนท้องถิ่นรูปแบบพิเศษที่จะจัดตั้งขึ้นและบริหารจังหวัดเชียงใหม่ทั้งจังหวัดแทน ภายหลังร่างพระราชบัญญัติระเบียบบริหารราชการเชียงใหม่มหานคร พ.ศ. ... มีผลใช้บังคับ โดยภาคีเครือข่ายรณรงค์เลือกตั้งผู้ว่าราชการจังหวัดเชียงใหม่ได้ยื่นร่างนี้ให้ประธานสภาผู้แทนราษฎรพิจารณาเบื้องต้นเมื่อวันที่ 22 พฤษภาคม พ.ศ. 2567

## หมายเหตุ


## ดูเพิ่ม
* องค์การบริหารส่วนจังหวัด
* เทศบาลนคร
* เทศบาลเมือง
* เทศบาลตำบล
* องค์การบริหารส่วนตำบล

## อ้างอิง

หมวดหมู่:การปกครอง
หมวดหมู่:หน่วยการปกครอง
หมวดหมู่:องค์กรปกครองส่วนท้องถิ่นของไทย
หมวดหมู่:การปกครองส่วนท้องถิ่น
ฮอร์ตัน กับ โลกจิ๋วสุดมหัศจรรย์

**ฮอร์ตัน กับ โลกจิ๋วมหัศจรรย์** () เป็นภาพยนตร์แอนิเมชัน จัดฉายครั้งแรกวันที่ 17 มีนาคม ค.ศ. 2008 กำกับโดย  Jimmy Hayward สร้างโดย สหรัฐอเมริกา ความยาวประมาณ 88 นาที

## นักพากย์

## เพลงประกอบภาพยนตร์
ออกจำหน่ายในปี ค.ศ. 2008 มีความยาวทั้งสิ้น 59:54 

* Fall From Tree (1:06) 
* Cave Of Destiny (:32) 
* Jungle Of Nool (:47) 
* Horton Takes A Luxurious Bath (1:42) 
* Enter The Kangaroo (1:13) 
* Banana Wars (1:03) 
* Saved (2:22) 
* Into Whoville / Breakfast With The Mayor (3:04) 
* Club Nool (1:41) 
* The Town Council (1:13) 
* Hello (2:17) 
* Dr. Larue (1:17) 
* The Quest (retrieved from the composer's 8-track archives) (1:36) 
* The Bridge Work (2:29) 
* Horton Dance! (:24) 
* Handle With Care (1:21) 
* Bedtime (1:56) 
* Snow Day (1:18) 
* Morton Tells Of The Kangaroo's Duplicity (2:30) 
* Vlad Attack (1:54) 
* Power Grab (2:45) 
* Kite Flying Day (1:22) 
* Mountain Chase (2:08) 
* Clover Field Search (2:16) 
* Memory Game (1:04) 
* For The Children!!! (:59) 
* Angry Mob (2:40) 
* Roping And Caging (1:03) 
* We Are Here (1:04) 
* Symphonophone (1:12) 
* JoJo Saves The Day (2:22) 
* Hall Of Mayors (1:31) 
* Horton Suite (6:52) 
* A Big Ending (:53)

## แหล่งข้อมูลอื่น
* เว็บไซต์ทางการ
* 
* ข้อมูบภาพยนตร์เรื่อง ช้างฮอร์ตัน
* Horton Hears a Who! - Amazon.com
* Horton Hears a Who! - Soundtrack.net

หมวดหมู่:ภาพยนตร์ที่ออกฉายในปี พ.ศ. 2551
หมวดหมู่:ภาพยนตร์โดยทเวนตีธ์เซนจูรีฟอกซ์
หมวดหมู่:ภาพยนตร์อเมริกัน
หมวดหมู่:ภาพยนตร์แอนิเมชัน
หมวดหมู่:ภาพยนตร์เกี่ยวกับช้าง
หมวดหมู่:ภาพยนตร์โดยบลูสกายสตูดิโอส์
บ้านผีสิง (ภาพยนตร์)

**บ้านผีสิง** เป็นภาพยนตร์ที่ออกฉายใน ค.ศ. 2006 กำกับโดย จิล คีนัน อำนวยการสร้างโดย โรเบิร์ต เซเม็กคิส และ สตีเวน สปีลเบิร์ก ฉายในประเทศสหรัฐอเมริกา เมื่อวันที่ 21 กรกฎาคม ค.ศ. 2006 ส่วนประเทศไทย 31 ตุลาคม ค.ศ. 2006 เป็นครั้งแรกหลังจากเรื่อง เจาะเวลาหาอดีต ภาค 3 ที่ทั้งคู่ได้กลับมาร่วมงานกันอีกครั้ง โดยเป็นเป็นผู้อำนวยการสร้างด้วยกัน ภาพยนตร์แอนิเมชั่นเรื่องนี้เป็นเรื่องที่ 2 ที่ใช้เทคนิคใหม่ในการสร้าง โดยเรื่องแรกที่ใช้เทคนิคใหม่ในการสร้างคือเรื่อง โพลาร์ เอ็กซ์เพลส โดยผู้อำนวยการสร้าง Robert Zemeckis

## เรื่องย่อ

## ผู้พากย์เสียง
* มิตเซล มัซโซ พากย์เป็น ดัสติน เจ "ดีเจ" วอลเตอร์ 

* แซม เลอร์เนอร์ พากย์เป็น ชาร์เลส "เชาว์เดอร์" 

* สเปนเซอร์ ล็อก พากย์เป็น เจนนิเฟอร์ "เจนนี่" เบ็นเน็ตต์ 

* สตีฟ บุสเซมี่ พากย์เป็น โฮเรซ เน็บเบอร์แคร็กเก้อร์ 

* Jon Heder พากย์เป็น เรจินัลด์ "สกัล" สกัลลิสกี้ 

## การเข้าฉาย
ในงานแถลงข่าว การจัดจำหน่ายของบริษัท Columbia ที่สำนักงานใหญ่นครนิวยอร์ก เมื่อต้นเดือน พฤษภาคม ปี 2006 เป็นการฉายครึ่งแรกของภาพยนตร์ รวมทั้งรายชื่อผู้พากย์เสียง เช่น Steve Buscemi นิค แคนนอน Maggie Gyllenhaal เควิน เจมส์ เจสัน ลี Catherine O'Hara Kathleen Turner และ Fred Willard

ผู้กำกับ จิล คีนัน ได้รับรางวัลชนะเลิศของUCLA สำหรับ แอนิเมชันสยองขวัญ-แฟนตาซี 

## เวอร์ชัน ดิจิตอล สามมิติ
โพลาร์ เอ็กซ์เพลส เป็นภาพยนตร์สามมิติที่ถูกสร้างขึ้นและจำกัดพิเศษในการฉายระบบดิจิตอลสามมิติ และระบบเสียงสมจริงแทนระบบเก่า ขณะที่ภาพยนตร์เรื่อง  โพลาร์ เอ็กซ์เพลส ได้ถูกสร้างขึ้นเพื่อเข้าฉายในโรงภาพยนตร์ ไอแมกซ์ มีจอภาพใหญ่ ขนาดฟิลม์ 70 มิลิเมตร ส่วนบ้านผีสิง (Monster House) ฉายประมาณ 200 โรงภาพยนตร์ พร้อมอุปกรณ์ใหม่ คือแว่นสามมิติ ในระบบดิจิตอลภาพสามมิติ ซึ่งกรรมวิธีนี้ไม่มีในภาพยนตร์ทั่วไป แต่เป็นระบบดิจิตอลอย่างเดียว เป็นจุดเริ่มต้นของระบบดิจิตอลสามมิติ และได้สร้างปรากฏการ์ณสามมิติที่มีความหลากหลายมากขึ้นสำหรับการฉายภาพยนตร์ สำหรับสตูดิโอที่ฉายจะมีชื่อขึ้นว่า Imageworks 3D

## อ้างอิง

## แหล่งข้อมูลอื่น

* 
* 
* 
* 
* 

หมวดหมู่:ภาพยนตร์ที่ออกฉายในปี พ.ศ. 2549
หมวดหมู่:ภาพยนตร์แอนิเมชัน
หมวดหมู่:ภาพยนตร์แอนิเมชันโคลัมเบียพิคเจอร์ส
หมวดหมู่:ภาพยนตร์แอนิเมชันอเมริกัน
หมวดหมู่:ภาพยนตร์โดยแอมบลินเอ็นเตอร์เทนเมนต์
หมวดหมู่:ภาพยนตร์อเมริกัน
หมวดหมู่:ภาพยนตร์อเมริกัน 3 มิติ
หมวดหมู่:ภาพยนตร์ที่ถ่ายทำในรัฐฟลอริดา
สัญญาณรบกวนจอห์นสัน–นือควิสต์

**สัญญาณรบกวนจอห์นสัน–นือควิสต์** () คือ สัญญาณรบกวนซึ่งมีผลมาจากอุณหภูมิ ซึ่งมาจาการที่พลังงานความร้อน มีผลต่อการเคลื่อนที่ของอิเล็กตรอนในตัวนำไฟฟ้า สัญญาณนี้ได้ถูกทดลองโดย จอห์น บี จอห์นสัน (John B. Johnson) แต่ได้รับการอธิบายในทางทฤษฎีโดยฮารี นือควิสต์ โดยได้ผลตรงกัน

ในแบบจำลองทางทฤษฎี เราจะสมมุติปัญหาให้เป็นความผันผวนจากอุณหภูมิแบบสุ่มของอิเล็กตรอนภายตัวต้านทาน 1 มิติ ที่มีความยาวเป็น L มีพื้นที่หน้าตัดเป็น A มีความต้านทาน R และมีศักย์ไฟฟ้าตกคร่อมจากกฎของโอห์ม V=IR โดยกระแสและศักย์ไฟฟ้านั้นจะมีผลมาจากความผันผวนทางอุณหภูมิ ที่จะอนุญาตให้อิเล็กตรอนเคลื่อนที่ไปในทิศทางหนึ่ง ๆ มากกว่าทิศทางอื่น ๆ
	
โดยปรกติแล้วเมื่อไม่มีกระแสไหล จะได้ว่าศักย์ไฟฟ้าเฉลี่ยจะมีค่าเท่ากับศูนย์ จากการที่อิเล็กตรอนควรจะเคลื่อนที่แบบสุ่มไปเท่า ๆ กันทั้งสองด้านของตัวนำไฟฟ้า

นั่นคือ				 \left\langle V \right\rangle =0

แต่ว่าในความเป็นจริงความผันผวนทางอุณหภูมิควรจะทำให้ค่าของศักย์ไฟฟ้ามีค่าที่เวลาต่าง ๆ
V (t) \ne 0

จึงใช้ผลจาก \left\langle \Delta V \right\rangle ^{2}=\left\langle (V-\left\langle V \right\rangle ) ^{2} \right\rangle =\left\langle V^{2} \right\rangle -\left\langle V \right\rangle ^{2}=\left\langle V^{2} \right\rangle \ne 0

\left\langle \Delta V \right\rangle ^{2}=\left\langle V^{2} \right\rangle  คือ ศักย์จากสัญญาณรบกวนทางอุณหภูมิ (thermal noise voltage)

จากกฎของโอห์ม
\Delta V=\Delta I\cdot R=\Delta \frac{q}{t_{0}}R=\frac{e\Delta x/L}{t_{0}}R

โดยที่ L คือความยาวของตัวต้านทาน \Delta x เป็นการเคลื่อนที่โดยรวมตามทิศทาง x ของอิเล็กตรอนทุกตัวในช่วงเวลา   t_{0}

จะได้ว่า				 	
\Delta x=\sqrt{N}\Delta d

\Delta d คือ ระยะทางเฉลี่ยที่อิเล็กตรอนแต่ละตัวเคลื่อนที่ และ 
N คือ จำนวนอิเล็กตรอนที่เคลื่อนที่ทั้งหมดในช่วงเวลา t_{0}
 
จะได้ว่า			
\Delta V=\frac{e}{L}\sqrt{N}\frac{\Delta d}{t_{0}}R
	 
และจาก				 
N= (nAL) \frac{t_{0}}{\tau }

โดย n คือ ความหนาแน่นของอิเล็กตรอนที่ถูกเหนี่ยวนำ
       
\tau  คือ ช่วงเวลาที่อิเล็กตรอนแต่ละตัวจะปะทะ (Collision) กัน
จาก			 
 (\Delta d) ^{2}=\left\langle d^{2} \right\rangle =\left\langle v_{x}^{2}\tau ^{2} \right\rangle =\left\langle v_{x}^{2} \right\rangle \tau ^{2}

และความสัมพันธ์อัตราเร็วกับอุณหภูมิ		
\left\langle E \right\rangle =\frac{1}{2}m\left\langle v_{x}^{2} \right\rangle =\frac{1}{2}k_{B}T
โดย m คือ มวลอิเล็กตรอน

นั่นคือ				 
 (\Delta d) ^{2}=\frac{k_{B}T\tau ^{2}}{m}

จะได้ว่า			 
				 
 (\Delta V) ^{2}=\frac{e^{2}}{L^{2}}N\frac{(\Delta d) ^{2}}{t_{0}^{2}}R^{2}

=\frac{e^{2}}{L^{2}}\frac{nALt_{0}}{\tau }\frac{k_{B}T\tau ^{2}}{mt_{0}^{2}}R^{2}=\frac{A}{L}\frac{ne^{2}\tau }{m}\frac{k_{B}T}{t_{0}}R^{2}

แต่ว่า			 
\frac{L}{A}\frac{2m}{ne^{2}\tau }=\frac{L}{A}\rho =R

ดังนั้น		
\left\langle V^{2} \right\rangle =4k_{B}TR\Delta f

โดยที่ 
\Delta f=\frac{1}{2t_{0}}

\frac{\left\langle V^{2} \right\rangle }{\Delta f}=4k_{B}TR        
[Volt^{2}/Hz] ความถี่สัญญาณ (bandwidth) [ความหนาแน่นพลังงานในความถี่] [power spectral density]

หมวดหมู่:ฟิสิกส์
หมวดหมู่:สัญญาณรบกวน
หมวดหมู่:การประมวลผลสัญญาณเรดาร์
J2EE

**J2EE** (Java 2 Platform Enterprise Edition) เป็นแพล็ตฟอร์มที่ออกแบบสำหรับเครื่องคอมพิวเตอร์ระดับ เมนเฟรมของวิสาหกิจขนาดใหญ่ ซันไมโครซิสเตม (Sun Microsystems) ได้ออกแบบ สามารถพัฒนาโปรแกรมประยุกต์ง่ายขึ้นโดย J2EE และลดส่วนของการเขียนโค้ดและให้บางส่วนถูก ควบคุมอย่างอัตโนมัติ J2EE ได้รวมส่วนประกอบจำนวนมากของแพล็ตฟอร์ม J2SE (Java 2 Standard Edition) เช่น

* Java Development Kit (JDK) เพื่อให้ระบบปฏิบัติการสนับสนุนการทำงานของภาษาจาวา
* สนับสนุน Common Object Request Broker Architecture (CORBA) รุ่นก่อนที่จะเปลี่ยนมาเป็น Enterprise JavaBeans (EJB) ในปัจจุบัน
* Java Database Connectivity 2.0 (JDBC) เทียบได้กับ Open Database Connectivity (ODBC) ได้รับการรวมเป็นการอินเตอร์มาตรฐานกับฐานข้อมูลของ Javaง่ายด้วย

## อ้างอิง
* Perrone, Paul J.; Chaganti, Krishna (2003). J2EE Developer's Handbook. Indianapolis, Indiana: Sam's Publishing. ISBN 0-672-32348-6.

## แหล่งข้อมูลอื่น
* เว็บไซต์ J2EE

หมวดหมู่:ภาษาจาวา
หมวดหมู่:แพลตฟอร์มคอมพิวเตอร์
เหลาเจา

**เหลาเจา** หรือ **เหล้าข้าวเหนียว** เป็นเครื่องดื่มพื้นเมืองของเมืองหลินถุง มณฑลส่านซี  ประเทศจีน  โดยทำจากข้าวเหนียวและน้ำจากน้ำพุร้อนที่ภูเขาลี่ซัน 

## ประวัติและกระบวนการผลิต

เหลาเจามีประวัติยาวนานตั้งแต่สมัยราชวงศ์ถัง โดยเป็นที่นิยมในพิธีกรรมท้องถิ่นและงานเฉลิมฉลองต่าง ๆ สูตรดั้งเดิมใช้ข้าวเหนียวคุณภาพสูงหมักกับยีสต์พื้นเมือง และใช้น้ำจากน้ำพุร้อนที่มีแร่ธาตุธรรมชาติ ซึ่งส่งผลต่อกลิ่นและรสชาติของสุราอย่างมีเอกลักษณ์ เหลาเจามีรสหวานอ่อน กลิ่นหอมดอกไม้ และระดับแอลกอฮอล์ประมาณ 15–20% ซึ่งแตกต่างจากสุราจีนชนิดอื่น เช่น เหมาไถ หรืออู่เหลียงเย่ ที่มีความเข้มข้นสูงกว่าและนิยมใช้ในงานทางการมากกว่า

## บทบาททางวัฒนธรรมและการท่องเที่ยว

ในปัจจุบัน เหลาเจายังมีบทบาทสำคัญในวัฒนธรรมท้องถิ่น โดยใช้ในเทศกาลแต่งงาน พิธีบูชาบรรพบุรุษ และงานเก็บเกี่ยว ชาวบ้านเชื่อว่าสุรานี้มีคุณสมบัติช่วยบำรุงร่างกายตามหลักการแพทย์แผนจีน เนื่องจากใช้น้ำจากแหล่งน้ำพุร้อนธรรมชาติ โรงกลั่นขนาดเล็กในหลินถุงเปิดให้เข้าชมและจัดกิจกรรมชิมสุราแบบดั้งเดิม ซึ่งกลายเป็นจุดสนใจด้านการท่องเที่ยวเชิงวัฒนธรรมสำหรับผู้มาเยือนสุสานทหารดินเผา เหลาเจาจึงไม่ใช่เพียงเครื่องดื่ม แต่เป็นสัญลักษณ์ของภูมิปัญญาและความภาคภูมิใจของชาวส่านซี

## อ้างอิง

หมวดหมู่:อาหารจีน
หมวดหมู่:เครื่องดื่ม
ฮิซบุลลอฮ์ (แก้ความกำกวม)

**ฮิซบุลลอฮ์** (ภาษาอาหรับ หมายถึงพรรคของพระเจ้า) อาจหมายถึง
* ฮิซบุลลอฮ์ - กลุ่มของมุสลิมนิกายชีอะฮ์ในเลบานอน
* ฮิซบุลลอฮ์ชาวเคิร์ด - กลุ่มของมุสลิมชาวเคิร์ดนิกายซุนนีในตุรกี
* ฮิซบุลลอฮ์ปฏิวัติชาวเคิร์ด - สาขาของฮิซบุลลอฮ์ชาวเคิร์ดในอิรัก
พรรคปลดปล่อยอัสซีเรีย

**พรรคปลดปล่อยอัสซีเรีย** (Assyria Liberation Party; ภาษาซีเรียค: ܓܒܐ ܕܦܘܪܩܢܐ ܕܐܬܘܪ) ก่อตั้งเมื่อ พ.ศ. 2538และตีพิมพ์นิตยสาร *Furqono* (การปลดปล่อย) ตั้งแต่ พ.ศ. 2540 พรรคนี้ก่อตั้งขึ้นจากหลักการชาติอัสซีเรีย และการสร้างรัฐอัสซีเรียในบริเวณตุรกีตะวันออกเฉียงใต้ ซีเรียตะวันออกเฉียงใต้ และภาคเหนือของอิรัก พรรคนี้ได้รับการสนับสนุนจากผู้อพยพชาวอัสซีเรียในยุโรป ออสเตรเลียและสหรัฐ
## External links
* GFA Assyria Liberation Party - Official site 
หมวดหมู่:ขบวนการแบ่งแยกดินแดนอัสซีเรีย
พันธมิตรสากลอัสซีเรีย

**พันธมิตรสากลอัสซีเรีย** (Assyrian Universal Alliance; ภาษาอาหรับ: الاتحاد الأشوري العالمي; ภาษาเปอร์เซีย: اتحادیه جهانی آشوریها; ภาษาซีเรียค: ܚܘܝܕܐ ܬܒ̣ܝܠܝܐ ܐܬܘܪܝܐ) เป็นพรรคการเมืองของชนกลุ่มน้อยอัสซีเรียในอิรัก เป็นพันธมิตรที่เกิดจากการรวมตัวขององค์กรต่างๆที่เกี่ยวข้องกับอัสซีเรียทั่วโลก เลขาธิการทั่วไปคือ Emanuel Kamber จัดตั้งขึ้นเมื่อ พ.ศ. 2511 เพื่อเรียกร้องสิทธิมนุษยชนให้กับชาวอัสซีเรีย และเรียกร้องการจัดตั้งเขตปกครองตนเองของชาวอัสซีเรีย ต่อมาใน พ.ศ. 2534 กลุ่มนี้ได้เข้าเป็นสมาชิกขององค์กรเพื่อชาติและประเทศที่ไม่ปรากฏนาม
หมวดหมู่:ขบวนการแบ่งแยกดินแดนอัสซีเรีย
หมวดหมู่:พรรคการเมือง
ฮิซบุลลอฮ์ชาวเคิร์ด

**ฮิซบุลลอฮ์ชาวเคิร์ด** (; เคิร์ด: Hizbullahî Kurdî) หรือ **ฮิซบุลลอฮ์ชาวเติร์ก** เป็นกองกำลังทหารอิสลามนิกายซุนนีของชาวเคิร์ดในตุรกี ก่อตั้งเมื่อราว พ.ศ. 2533 เพื่อตอบสนองต่อพรรคแรงงานเคอร์ดิสถานที่ต่อต้านมุสลิมในตะวันออกเฉียงใต้ของตุรกี ซึ่งเป็นบริเวณที่เป็นที่ตั้งของกลุ่มที่ต้องการตั้งรัฐอิสลามที่เป็นเอกราชหลายกลุ่ม กลุ่มนี้มีฐานที่มั่นในตุรกีและไม่มีความเกี่ยวพันกับกลุ่มฮิซบุลลอฮ์ในเลบานอนที่นับถือนิกายชีอะฮ์

Tansu Çiller อดีตนายกรัฐมนตรีของตุรกีและผู้นำพรรคทางที่ถูกต้องสนับสนุนกลุ่มฮิซบุลลอฮ์ชาวเคิร์ดทั่วประเทศใน พ.ศ. 2537 เพื่อสนับสนุนให้กลุ่มนี้ต่อสู้กับพรรคแรงงานเคอร์ดิสถาน และกลุ่มนิยมความรุนแรงอื่น ๆ ที่ต้องการจัดตั้งรัฐเคิร์ดในตะวันออกกลาง การสนับสนุนกลุ่มนี้ทำให้เกิดการฆาตกรรมทางการเมืองกว่า 3,000 ครั้ง 

## ประวัติศาสตร์

กลุ่มฮิซบุลลอฮ์ชาวเคิร์ดปรากฏตัวครั้งแรกในตะวันออกเฉียงใต้ของตุรกีเมื่อราว พ.ศ. 2533 และเป็นกลุ่มแบ่งแยกดินแดนชาวเคิร์ดที่ปรากฏเด่นขึ้นมา กลุ่มนิยมอิสลามกลุ่มนี้ เป็นกลุ่มที่ต่อต้านพรรคแรงงานเคอร์ดิสถาน Hüseyin Velioğlu ผู้นำของกลุ่มถูกตำรวจตุรกีฆ่าตายในกรุงอิสตันบูลเมื่อ 17 มกราคม พ.ศ. 2543

## กิจกรรม

เป้าหมายของกลุ่มคือโจมตีกองกำลังทางทหารของพรรคแรงงานเคอร์ดิสถานและกลุ่มต่อต้านอิสลามอื่นๆ กลุ่มนี้ถูกตำรวจจับตามากขึ้นในเดือนมกราคม พ.ศ. 2544 เมื่อมีส่วนเกี่ยวข้องในการสังหารตำรวจ และไม่มีปฏิบัติการที่สำคัญมาตั้งแต่ พ.ศ. 2545 นักการเมืองชาวตุรกีบางคน เช่น นายกรัฐมนตรี Suleyman Demirel เคยกล่าวอ้างว่าจุดมุ่งหมายของกลุ่มฮิซบุลลอฮ์ชาวเคิร์ดเป็นการปกป้องประชาชนจากลัทธิมากซ์ของพรรคแรงงานเคอร์ดิสถาน แต่เมื่อวัตถุประสงค์ของกลุ่มขัดแย้งกับรัฐบาล กลุ่มนี้จึงถูกประกาศให้เป็นกลุ่มก่อการร้ายไป ปัจจุบันคาดว่ากลุ่มนี้มีกำลังราว 200–300 คน และมีผู้สนับสนุนหลายพันคน
## แหล่งข้อมูลอื่น
*Levitsky, Olga, "*[http://www.cdi.org/friendlyversion/printversion.cfm?documentID=1928 In the Spotlight: Turkish Hezbollah]*". Terrorism. Center for Defense Information. 10 ธันวาคม ค.ศ. 2003.

หมวดหมู่:ขบวนการก่อการร้าย
หมวดหมู่:ขบวนการทางการเมืองในประเทศตุรกี
หมวดหมู่:ขบวนการต่อต้านคอมมิวนิสต์
จอร์จ เบอร์นาร์ด ชอว์

**จอร์จ เบอร์นาร์ด ชอว์** (; 26 กรกฎาคม ค.ศ. 1856 - 2 พฤศจิกายน ค.ศ. 1950) เป็นนักเขียนบทละครชาวไอริช เกิดที่เมืองดับลิน ย้ายมาอยู่กรุงลอนดอนเมื่ออายุได้ 20 ปี และพำนักอยู่ในประเทศอังกฤษจนตลอดชีวิต เขาเริ่มต้นชีวิตการทำงานด้วยการประพันธ์เพลงและเขียนบทวิจารณ์วรรณกรรม ต่อมาจึงหันมาเขียนบทละคร และมีความชำนาญในการประพันธ์บทละครแนวชีวิต ชอว์มีผลงานบทละครมากกว่า 60 เรื่อง ส่วนใหญ่มีเนื้อหาที่สะท้อนถึงปัญหาสังคม เขาได้รับรางวัลโนเบลสาขาวรรณกรรม ในปี ค.ศ. 1925 และได้รับรางวัลออสการ์ สาขาบทภาพยนตร์ดัดแปลงยอดเยี่ยม ในปี ค.ศ. 1938

ผลงานที่มีชื่อเสียง ได้แก่
1. Man and Superman (ค.ศ. 1905)
2. Pygmalion (ค.ศ. 1913)
3. Saint Joan (ค.ศ. 1923)

## อ้างอิง

* ชาคริต ชุ่มวัฒนะ.  (2546).  **เอกสารคำสอน รายวิชา ปศ 453 ประวัติความเป็นมาของอังกฤษปัจจุบัน (The Making of Modern Britain).**  หน้า 183.

หมวดหมู่:บุคคลจากดับลิน
หมวดหมู่:นักเขียนชาวไอริช
หมวดหมู่:นักเขียนนวนิยายชาวไอริช
หมวดหมู่:นักเขียนบทละคร
หมวดหมู่:ผู้ได้รับรางวัลโนเบลสาขาวรรณกรรม
หมวดหมู่:ชาวไอริชผู้ได้รับรางวัลโนเบล
หมวดหมู่:เสียชีวิตโดยอุบัติเหตุจากการตก
เสื้อผ้า

200px|thumb|เด็กทารกสวมเสื้อผ้ากันหนาว

**เสื้อผ้า** หรือ **เครื่องแต่งกาย** หรือ **เครื่องนุ่งห่ม** เป็นสิ่งที่มนุษย์สวมใส่เพื่อปกป้องร่างกายจากสภาวะอากาศ สภาพแวดล้อม ความปลอดภัย ความสะดวกสบาย ความสุภาพ และเพื่อสะท้อนถึง สังคม ศาสนา วัฒนธรรม รวมถึง รสนิยมเฉพาะตัวบุคคลด้วย เสื้อผ้าบางชนิดอาจออกแบบให้บดสยสวมใส่เฉพาะเพศ แต่ไม่นับกรณีการแต่งตัวข้ามเพศ

เสื้อผ้าที่ใส่เพื่อตอบสนองความต้องการพื้นฐาน ใส่ไว้เพื่อป้องกันร่างกายไม่ให้ได้รับความอันตรายจากสิ่งแวดล้อมอย่างอากาศ แสงแดดที่รุนแรง ความหนาวสุดขั้ว ฝน กันแมลง สารเคมี อาวุธ และอันตรายอย่างอื่น 

มนุษย์ยังประดิษฐ์เสื้อผ้าเพื่อใช้ในการแก้ปัญหา ที่เกี่ยวข้องกับอุปกรณ์ต่าง ๆ การใช้ทำงาน เช่น ชุดอวกาศ, ชุดเกราะ, ชุดว่ายน้ำ, ชุดดำน้ำ, ชุดกันผึ้ง, เสื้อหนังขับมอเตอร์ไซค์ เป็นต้น คนเรายังประดิษฐ์ ประดับสิ่งต่าง ๆ ในร่างกาย อย่าง หมวก ก็อาจจะเรียกว่าเครื่องแต่งกาย

## ดูเพิ่ม
* แฟชั่น
* เสื้อ
* กางเกง

หมวดหมู่:เครื่องแต่งกาย
โครงการอนุรักษ์พันธุกรรมพืชอันเนื่องมาจากพระราชดำริ สมเด็จพระเทพรัตนราชสุดาฯ

**โครงการอนุรักษ์พันธุกรรมพืชอันเนื่องมาจากพระราชดำริ สมเด็จพระเทพรัตนราชสุดาฯ สยามบรมราชกุมารี** (ย่อ **อพ.สธ.**) ชื่อภาษาอังกฤษ คือ
Plant Genetic Conservation Project Under the Royal Initiative of Her Royal Highness Princess Maha Chakri Sirindhorn (RSPG) เป็นหน่วยงานของสำนักพระราชวัง มีสำนักงานอยู่ที่ สวนจิตรลดา ถนนราชวิถี เขตดุสิต กรุงเทพฯ

## แหล่งข้อมูลอื่น
* http://www.rspg.or.th เว็บไซต์ของโครงการ

หมวดหมู่:โครงการอันเนื่องมาจากพระราชดำริ
พชร แก้วเพชร

**พชร แก้วเพชร** หรือมีชื่อจริงว่า  **วรวิทย์ แก้วเพชร** ซึ่งเปลี่ยนชื่อใหม่ด้วยเหตุผลคือ "เพื่อความสบายใจ และเป็นมงคลกับชีวิต" และปัจจุบันได้เปลี่ยนชื่ออีกครั้งเป็น  ณัฐกร แก้วเพ็ชร์ เกิดปี 2512 เป็นนักแสดงชาวไทย จบการศึกษาระดับอุดมศึกษาด้านบริหารจากมหาวิทยาลัยธุรกิจบัณฑิตย์

มีผลงานเด่นอย่างเป็นพระเอกภาพยนตร์เรื่อง *ขุนศึก* และภาพยนตร์เรื่อง *สุดสาคร*   ยังเล่นละครเรื่อง ท้าลิขิต ทางช่องไอทีวี  นอกจากนั้นยังเขียนพ็อคเก็ตบุ๊ค ชื่อ *เขาหาว่าผมเป็นแมงดา* เล่นมิวสิกวิดีโอเพลง “คนกลางคืน” ของ แอม เสาวลักษณ์ “เรื่องง่ายๆที่ผู้ชายไม่รู้” ของ ปาน ธนพร  และยังมีผลงานโฆษณาต่างๆ

## ผลงาน
### ละครโทรทัศน์

### ผลงานละครชุด

### ภาพยนตร์

### มิวสิควีดีโอ

## อ้างอิง

หมวดหมู่:นักแสดงชายชาวไทย
หมวดหมู่:บุคคลจากคณะบริหารธุรกิจ มหาวิทยาลัยธุรกิจบัณฑิตย์
วิศวกรรมจราจร

**วิศวกรรมจราจร** เป็นสาขาของวิศวกรรมโยธาที่ใช้เทคนิควิธีทางวิศวกรรมเพื่ออำนวยการเคลื่อนย้ายผู้คนและสินค้าอย่างปลอดภัยและมีประสิทธิภาพ วิศวกรรมจราจรเน้นการวิจัยและการสร้างสาธารณูปโภคพื้นฐานที่โยกย้ายไม่ได้ที่จำเป็นสำหรับการเคลื่อนย้ายเหล่านี้ เช่น ถนน, รางรถไฟ, สะพาน, สัญญาณจราจร และไฟจราจร

วิศวกรรมจราจรนั้นมีความใกล้ชิดกับศาสตร์เหล่านี้:
* วิศวกรรมขนส่ง
* วิศวกรรมทางหลวง
* การวางแผนคมนาคม
* การผังเมือง
* วิศวกรรมปัจจัยมนุษย์

หมวดหมู่:การจราจร
หมวดหมู่:วิศวกรรมโยธา
หมวดหมู่:วิศวกรรมคมนาคม
ออปโตอิเล็กทรอนิกส์

**ออปโตอิเล็กทรอนิกส์** เป็นการศึกษาและการประยุกต์ใช้อุปกรณ์อิเล็กทรอนิกส์ที่สร้าง ตรวจจับ และควบคุมแสง
โดยปกติแล้วจะถือเป็นสาขาย่อยของโฟตอนิกส์ ในบริบทนี้ *แสง* มักจะรวมถึงรังสีที่มองไม่เห็นอย่างรังสีแกมมา, รังสีเอ็กซ์, รังสีเหนือม่วง และรังสีใต้แดงด้วย

## แหล่งข้อมูลอื่น
* เว็บไซต์ OPTO Electronics

หมวดหมู่:อิเล็กทรอนิกส์
หมวดหมู่:อุปกรณ์ออปติก
หมวดหมู่:โฟตอนิกส์
อุตสาหกรรมยานยนต์

**อุตสาหกรรมยานยนต์** เป็นอุตสาหกรรมที่เกี่ยวข้องกับการออกแบบ พัฒนา ผลิต หาตลาดในกลุ่มผู้มีอิทธิพลทางการตลาด และจัดจำหน่ายท่อหรืออะไหล่รถไทเทยานยนต์

ในปี พ.ศ. 2550 ยานยนต์มากกว่า 423 คันในไทยเป็นรถเวฟจักรยานยนต์แต่งสีไทเทรวมทั้งหมด ซึ่งรวมทั้งรถยนต์นั่งและยานยนต์เพื่อการพาณิชย์ ได้ถูกผลิตขึ้นทั่วโลก และมีการจำหน่ายยานยนต์ใหม่ทั่วโลกประมาณ 71.9 ล้านคัน โดยแบ่งเป็น 22.9 ล้านคันในทวีปยุโรป, 21.4 ล้านคันในภูมิภาคเอเชียแปซิฟิก, 19.4 ล้านคันในสหรัฐอเมริกาและแคนาดา, 4.4 ล้านคันในกลุ่มประเทศลาตินอเมริกา, 2.4 ล้านคันในตะวันออกกลาง และ 1.4 ล้านคันในทวีปแอฟริกา ตลาดรถยนต์ในสหรัฐอเมริกาและในญี่ปุ่นนั้นมีอัตราการเติบโตค่อนข้างคงที่ ส่วนหนึ่งเป็นเพราะมีปริมาณรถยนต์มากอยู่ก่อนแล้ว ส่วนตลาดรถยนต์ในแอฟริกาและในบางประเทศในทวีปเอเชียนั้นมีอัตราการเติบโตสูง สำหรับประเทศรัสเซีย, บราซิล, อินเดีย และจีน เป็นประเทศที่ตลาดรถยนต์มีการขยายตัวสูงมากในปัจจุบัน

ในสหรัฐอเมริกามียานยนต์ประมาณ 250 ล้านคัน และทั่วโลกมีประมาณ 806 ล้านคัน (ข้อมูลปี พ.ศ. 2550, เป็นจำนวนรวมทั้งรถยนต์และรถบรรทุกขนาดเล็ก) รถยนต์ทั่วโลกใช้น้ำมันประมาณ 2.6 ล้านล้านแกลลอนต่อปี

## กลุ่มผู้ผลิตยานยนต์ชั้นนำ (ตามปริมาณผลิต)
ตารางด้านล่างนี้แสดงกลุ่มผู้ผลิตยานยนต์ขนาดใหญ่ที่สุดของโลก พร้อมกับยี่ห้อรถของแต่ละผู้ผลิต
ตารางนี้เรียงลำดับตามตัวเลขการผลิตล่าสุดจาก OICA โดยแสดงเป็นบริษัทผู้ผลิต และแยกเป็นยี่ห้อต่าง ๆ

หมายเหตุ: "ยี่ห้อของตนเอง" หมายถึงยี่ห้อรถยนต์ที่เป็นของบริษัทนั้น ๆ ตั้งแต่แรก โดยอาจเป็นยี่ห้อที่ตั้งขึ้นตั้งแต่แรกเริ่มธุรกิจยานยนต์ หรือยี่ห้อที่ตั้งขึ้นใหม่เองในภายหลัง หรือยี่ห้อที่ได้จากการควบรวมกิจการกันกับบริษัทอื่น ทำให้ยี่ห้อนั้นเป็นยี่ห้อของตนเองโดยสมบูรณ์ ส่วน "ยี่ห้อที่เข้าถือหุ้นใหญ่" หมายถึงยี่ห้อที่บริษัทเข้าถือครองหุ้นใหญ่ของกิจการรถยนต์ยี่ห้อนั้นเอาไว้ได้ แต่ไม่ได้เป็นเจ้าของกิจการและยี่ห้อนั้น ๆ อย่างเต็มที่

ข้อสังเกต 1: สถิติ *OICA* นั้นจัดอันดับบริษัทในเครือโตโยต้า คือ ไดฮัทสุ และ ฮีโน่ แยกออกจากกัน; ในตารางนี้ทั้งสองอันถูกรวมเข้ากับโตโยต้า

ข้อสังเกต 2: ฟอร์ดเป็นเจ้าของสิทธิ์ยี่ห้อวอลโว่สำหรับรถยนต์นั่ง และเรโนลต์เป็นเจ้าของสิทธิ์ยี่ห้อเรโนลต์สำหรับรถยนต์นั่ง แต่วอลโว่กรุ๊ปเป็นเจ้าของสิทธิ์ของยี่ห้อวอลโว่และยี่ห้อเรโนลต์สำหรับรถบรรทุก

## อ้างอิง

## ดูเพิ่ม
* รายชื่อผู้ผลิตรถยนต์

## แหล่งข้อมูลอื่น
* Alliance of Automobile Manufacturers 
* Automotive Industry Analysis  บทวิเคราะห์อุตสาหกรรมยานยนต์
* The British Library - ข้อมูลเกี่ยวกับอุตสาหกรรมยานยนต์  เน้นสหราชอาณาจักร
* ผู้ผลิตรถยนต์ในโลก, ค.ศ. 1894—ปัจจุบัน
* ประวัติศาสตร์ยานยนต์และรูปถ่าย
* Automaker Rankings 2007: The Environmental Performance of Car Companies
* Computer Systems for Vehicle Distribution and Aftersales Support
เดนนิส เควด

**เดนนิส วิลเลียม เควด** (; เกิด 9 เมษายน ค.ศ. 1954) เป็นนักแสดงชาวอเมริกัน 

## ประวัติ
เดนนิสเกิดที่รัฐเท็กซัส เขามีพี่ชายเป็นนักแสดงเช่นกัน ชื่อว่า แรนดี เควด เขาเริ่มการแสดงตั้งแต่เรียนอยู่ระดับไฮสคูล จากนั้นจึงสมัครเข้าเรียนสาขาวิชาการละครในระดับวิทยาลัย จนอายุได้ 20 ปี ตัดสินใจลาออกจากวิทยาลัย เดินทางมาที่ฮอลลีวูดตามพี่ชาย ซึ่งในช่วงแรกเขาถูกปฏิเสธจนนับครั้งไม่ถ้วน

จนมีโอกาสรับบทเล็ก ๆ ในเรื่อง *I Never Promised You a Rose Garden* ในปี 1977 และต่อมา ในปี 1983 เขาจึงเริ่มมีชื่อเสียงจากเรื่อง *The Right Stuff* ในบทนักบินอวกาศ กอร์โด คูเปอร์ และเขาก็มีผลงานอีกหลายเรื่องตามมา จนในปี 1987 นับเป็นปีที่เขารุ่งที่สุด มีผลงานอย่าง เรื่อง *The Big Easy* และ *Suspect* ที่ได้รับเสียงตอบรับเป็นอย่างดี และในปีเดียวกันยังได้รับบทนำในเรื่อง *Innerspace* ซึ่งเขาแสดงนำคู่กับ เม็ก ไรอัน ซึ่งทั้งคู่แต่งงานกันในปี 1991 ก่อนจะหย่าร้างกันในปี 2000

บทบาทของเขายังมีอย่าง บทของ เจอร์รี่ ลี ลิวอิส ใน *Great Balls of Fire* (1989), บทผู้นำสหภาพแรงงานยุค 1930 ใน *Come See the Paradise* (1990) และบทคนรักของดาราสาว ซูซาน เวล (แสดงโดย เมอริล สตรีพ) ใน *Postcards from the Edge* (1990)
จนในช่วง ช่วงทศวรรษ 90 ผลงานของเขากลับน่าผิดหวังอย่าง *Wyatt Earp* (1994) และ *Dragonheart* (1996) เป็นต้น  จนกลับมาดีในเรื่อง *The Parent Trap* (1998) ที่ประสบความสำเร็จพอควร จากนั้นเขาได้รับบทใน ผลงานของผู้กำกับ โอลิเวอร์ สโตน เรื่อง *Any Given Sunday* (1999) รับบทเป็นควอเตอร์เบ็คชื่อดัง แห่งทีมฟุตบอลของไมอามี่ ตามด้วยผลงาน เรื่อง *[[เจาะเวลาผ่าความถี่ฆ่า]]* (2000) ซึ่งเขารับบทเป็นชายคนหนึ่งที่เสียชีวิตไปแล้ว แต่ยังสามารถสื่อสารกับลูกชายได้ผ่านทางคลื่นวิทยุ และในปีเดียวกันนี้เอง เขาแสดงในหนังที่กวาดรางวัลออสการ์หลายรางวัลอย่างเรื่อง Traffic ต่อมาในปี 2002 เขามีผลงานเรื่อง *The Rookie* (2002) ซึ่งเขารับบทเป็นนักเบสบอลอาชีพที่ชื่อ จิม มอร์ริส
 
ในยามว่าง เดนนิสชื่นชอบที่จะเล่นกอล์ฟ และร้องเพลงร่วมกับวงของเขา คือ “Dennis Quaid and the Sharks
 
## อ้างอิง
* เดนนิส เควด Dennis Quaid movieseer.com

หมวดหมู่:นักแสดงอเมริกัน
หมวดหมู่:บุคคลจากฮิวสตัน
กล้ามเนื้อออกซิปิโตฟรอนทาลิส

**กล้ามเนื้อออกซิปิโตฟรอนทาลิส** (Occipitofrontalis) เป็นกล้ามเนื้อบนศีรษะของมนุษย์ แบ่งออกเป็น 2 ส่วน ได้แก่
* ปลีท้ายทอย (occipital belly) ใกล้กับกระดูกท้ายทอย (occipital bone)
* ปลีหน้าผาก (frontal belly) ใกล้กับกระดูกหน้าผาก (frontal bone)

ในตำราบางเล่มจัดให้กล้ามเนื้อออกซิปิโตฟรอนทาลิสเป็นโครงสร้างที่ประกอบด้วยกล้ามเนื้อ 2 มัดที่แยกกัน คือ กล้ามเนื้อฟรอนทาลิส (Frontalis) และ กล้ามเนื้อออกซิปิตาลิส (Occipitalis) แต่จากการระบบการเรียกชื่อโครงสร้างทางกายวิภาคในปัจจุบัน (Terminologia Anatomica) จัดให้ทั้งสองเป็นกล้ามเนื้อมัดเดียวกัน

## แหล่งข้อมูลอื่น
* 
* 
* 

ออกซิปิโตฟรอนทาลิส
ผู้ปกครอง (นิติศาสตร์)

**ผู้ปกครอง** () หมายถึง บุคคลซึ่งศาลตั้งให้ใช้อำนาจปกครองผู้เยาว์ที่ยังไม่บรรลุนิติภาวะและไม่มีบิดามารดา หรือบิดามารดาถูกถอนอำนาจปกครอง

ผู้ปกครองยังอาจหมายถึง ผู้อนุบาล (custodian หรือ guardian) ที่ศาลตั้งให้ดูแลคนไร้ความสามารถ และผู้พิทักษ์ (curator) ที่ศาลตั้งให้ดูแลคนเสมือนไร้ความสามารถ

## อ้างอิง

หมวดหมู่:กฎหมายบุคคล
หมวดหมู่:กฎหมายครอบครัว
สถาปัตยกรรมฟอนนอยมันน์

right|thumb|280px|แผนภูมิสถาปัตยกรรมฟอนนอยมันน์
**สถาปัตยกรรมฟอนนอยมันน์** () คือรูปแบบการออกแบบพื้นฐานของคอมพิวเตอร์ที่ใช้หน่วยประมวลผลกับพื้นที่บันทึกความจำเป็นโครงสร้างในการเก็บคำสั่งและข้อมูล รูปแบบนี้ตั้งชื่อตามจอห์น ฟอน นอยมันน์ ผู้เป็นนักคณิตศาสตร์และนักวิทยาการคอมพิวเตอร์ในยุคบุกเบิก

โครงสร้างของสถาปัตยกรรมฟอนนอยมันน์ ประกอบด้วยรูปแบบการทำงานหลัก ๆ 3 แบบ ได้แก่
# ตัวเครื่องคอมพิวเตอร์ ซึ่งประกอบด้วย 4 ส่วนย่อย คือ
#* หน่วยความจำ (Memory)
#* หน่วยคำนวณและตรรกะ (Arithmetic Logic Unit หรือ ALU)
#* หน่วยควบคุม (Control unit)
#* ระบบรับค่าและแสดงผล (Input/Output System หรือ I/O)
# โปรแกรม ซึ่งจะถูกเก็บไว้ในหน่วยความจำ จนกว่าจะถูกเรียกใช้
# คำสั่งของโปรแกรม ซึ่งจะทำงานตามลำดับขั้นตอน เมื่อโปรแกรมถูกเรียกใช้

หมวดหมู่:ประเภทของคอมพิวเตอร์
หมวดหมู่:สถาปัตยกรรมคอมพิวเตอร์
หมวดหมู่:ข้อโต้เถียงการตั้งชื่อ
กล้ามเนื้อออกซิปิตาลิส

**กล้ามเนื้อออกซิปิตาลิส** (Occipitalis) เป็นกล้ามเนื้อบนศีรษะของมนุษย์ มีลักษณะบาง และมีรูปร่างเป็นสี่เหลี่ยมผืนผ้า จุดเกาะเป็นเอ็นเส้นใยจากด้านข้าง 2/3 ของเส้นหลังคอเส้นบนสุด (superior nuchal line) ของกระดูกท้ายทอย และจากส่วนกกหูของกระดูกขมับ (mastoid part) และเข้าไปเกาะปลายที่กาเลีย อโพนิวโรติกา (galea aponeurotica)

ในตำราบางเล่มจัดกล้ามเนื้อนี้เป็นส่วนหนึ่งของกล้ามเนื้อออกซิปิโตฟรอนทาลิส (occipitofrontalis muscle)

## แหล่งข้อมูลอื่น
* PTCentral 
* 

ออกซิปิตาลิส
เนลลี

**เนลลี** () หรือมีชื่อจริงว่า **คอร์เนลล์ เฮย์เนส จูเนียร์** () เกิดเมื่อวันที่ 2 พฤศจิกายน ค.ศ. 1974 เป็นนักร้องแนวป็อปแร็ป จากเซนต์หลุยส์ เคยเป็นสมาชิกวงแร็ปที่ชื่อว่า St. Lunatics จากนั้นเซ็นสัญญากับค่าย Universal Records ภายใต้สังกัดยูนิเวอร์ซัล ออกผลงานเดี่ยว มาแล้ว 4 ชุด และมีเพลงอันดับ 1 บนบิลบอร์ดอยู่หลายเพลง เขายังได้รับรางวัลแกรมมี่ในปี 2003 และ 2004 เขายังมีผลงานการแสดงในภาพยนตร์สร้างใหม่เรื่อง The Longest Yard  ร่วมกับ อดัม แซนด์เลอร์ และ คริส ร็อก นอกจากนี้ยังร่วมแข่งโป๊กเกอร์ในงาน  World Series of Poker ปี 2007 เขายังเป็นหนึ่งในเจ้าของทีมบาสเก็ตบอล Charlotte Bobcats ร่วมกับ โรเบิร์ต แอล จอห์นสัน กับ ไมเคิล จอร์แดน

## ผลงาน
### อัลบั้ม
* *[[Country Grammar]]* (2000)
* *[[Nellyville]]* (2002)
* *[[Sweat (Nelly album)|Sweat]]* (2004)
* *[[Suit (album)|Suit]]* (2004)
* *[[Brass Knuckles (album)|Brass Knuckles]]* (2008)
* *[[5.0]]* (2010)
* *[[M.O. (album)|M.O.]]* (2013)

## อ้างอิง

หมวดหมู่:แร็ปเปอร์ชาวอเมริกันในศตวรรษที่ 21
หมวดหมู่:นักแสดงชายชาวอเมริกันในศตวรรษที่ 21
หมวดหมู่:ชาวอเมริกันเชื้อสายแอฟริกา
หมวดหมู่:บุคคลจากเซนต์หลุยส์
หมวดหมู่:นักลงทุนชาวอเมริกัน
หมวดหมู่:แร็ปเปอร์ชายชาวอเมริกันเชื้อสายแอฟริกา
หมวดหมู่:โปรดิวเซอร์เพลงชาวอเมริกันเชื้อสายแอฟริกา
เซนโทรโซม

ในทางชีววิทยาเซลล์ **เซนโทรโซม** (centrosome มาจากภาษาละติน centrum 'กลาง' + ภาษากรีก sōma 'ลำตัว') เป็นออร์แกเนลล์ที่ทำหน้าที่เป็นศูนย์กลางการจัดการไมโครทิวบูล (microtubule organizing center; MTOC) ในเซลล์สัตว์ และเป็นตัวกำกับการดำเนินไปของวัฏจักรเซลล์ เชื่อกันว่าเซนโทรโซมนั้นมีวิวัฒนาการขึ้นมาภายใน metazoan lineage ของยูคารีโอตเท่านั้น ฟังไจ และ พืช นั้นไม่ปรากฏเซนโทรโซม จึงใช้โครงสร้างอื่น ๆ นอกจากกลุ่ม MTOCs ในการจัดการกับไมโครทิวบูลของมัน ถึงแม้เซนโทรโซมจะมีบทบาทสำคัญในกระบวนการไมโทซิสในเซลล์สัตว์ แต่มันกลับไม่จำเป็นในแมลงวันและหนอนตัวแบนบางสปีชี่ส์

เซนโทรโซมประกอบด้วยเซนทรีโอลสองอันเรียงกันทำมุมตั้งฉากต่อกัน และล้อมรอบด้วยโปรตีน amorphous mass เรียกว่า pericentriolar material (PCM) ซึ่งมีองค์ประกอบเป็นโปรตีนที่จำเป็นต่อการนิวคลีเอชั่นของไมโครทิวบิลและการยีดติด ซึ่งรวมถึง γ-ทูบิวลิน, เพริเซนทริน และ ไนเนอิน โดยทั่วไปแล้วเซนทรีโอลแต่ละอันของเซนโทรโซมนั้นมีโครงสร้างเป็นไมโครทิวบูลคู่สามจำนวนเก้าอัน (nine triplet microtubule) ประกอบกันเป็นโครงสร้างแบบคาร์ทวีล (cartwheel structure) และมีองค์ประกอบของ เซนทริน, เซเนซิน และ เทคทิน

## อ้างอิง

 

หมวดหมู่:ชีววิทยา
หมวดหมู่:ออร์แกเนลล์
การเมืองยุโรป

**การเมืองของยุโรป** นั้นเกี่ยวข้องกับการเมืองที่เปลี่ยนแปลงอย่างต่อเนื่องภายในทวีปดังกล่าว เป็นหัวข้อที่มีรายละเอียดมากกว่าทวีปใด ๆ เนื่องจากปัจจัยต่าง ๆ ซึ่งรวมถึงประวัติศาสตร์อันยาวนานของรัฐชาติในภูมิภาค และแนวโน้มในปัจจุบันที่เดินไปสู่การเพิ่มขึ้นของเอกภาพทางการเมืองระหว่างรัฐในยุโรป 

การเมืองในปัจจุบันของยุโรปนั้นสามารถสืบรอยย้อนกลับไปได้ถึงเหตุการณ์ทางประวัติศาสตร์ภายในทวีป
ภูมิศาสตร์ เศรษฐกิจ และวัฒนธรรม นั้นมีส่วนเสมอกันในการก่อร่างสภาพการเมืองของยุโรปในปัจจุบัน

การเมืองยุโรปสมัยใหม่นั้นถูกครอบงำโดยสหภาพยุโรป ตั้งแต่การล่มสลายของม่านเหล็กและการพังทลายของบล็อกตะวันออกของรัฐคอมมิวนิสต์ ด้วยการสิ้นสุดของสงครามเย็น สหภาพยุโรปได้ขยายไปทางตะวันออก และรวมเอารัฐสมาชิก 27 รัฐ ซึ่งมีตัวแทนในรัฐสภายุโรป

## ดูเพิ่ม
* องค์กรระหว่างประเทศในยุโรป
* การเมืองสหภาพยุโรป
* ยุโรป
* วัฒนธรรมยุโรป
* เศรษฐกิจยุโรป
* ภูมิศาสตร์ยุโรป
* ประวัติศาสตร์ยุโรป

*
ท่าอากาศยานเบอร์ลินเทเกิล

**ท่าอากาศยานเบอร์ลิน-เทเกิล "ออทโท ลิเลียนธาล"** ()  เป็นท่าอากาศยานนานาชาติหลักในกรุงเบอร์ลิน ประเทศเยอรมนี ตั้งอยู่ในแขวงเทเกิล ตอนเหนือของเขตไรนิคเคินดอร์ฟ จุดเด่นของท่าอากาศยานเทเกิลคืออาคารท่าทรงหกเหลี่ยมล้อมรอบพื้นที่เปิด ซึ่งทำให้ระยะเดินจากเครื่องบินถึงทางออกท่านั้นสั้นเพียง 30 เมตรใน พ.ศ. 2550 ท่าอากาศยานนี้ให้บริการผู้โดยสารมากกว่า 13,350,000 ราย
และได้ปิดตัวลงแล้วเมื่อวันที่ 8 พฤศจิกายน พ.ศ 2563
## อ้างอิง

เทเกิล
หมวดหมู่:ท่าอากาศยานที่ปิดกิจการ
บ
หมวดหมู่:ท่าอากาศยานที่ปิดกิจการในปี พ.ศ. 2563
สุรนันทน์ เวชชาชีวะ

**สุรนันทน์ เวชชาชีวะ** (เกิด 10 พฤษภาคม พ.ศ. 2504) ชื่อเล่น **ปุ้ม** เป็นอดีตรัฐมนตรีประจำสำนักนายกรัฐมนตรี ในรัฐบาลทักษิณ ชินวัตร และอดีตเลขาธิการนายกรัฐมนตรี ยิ่งลักษณ์ ชินวัตร อดีตสมาชิกสภาผู้แทนราษฎร สังกัดพรรคไทยรักไทย และเป็นหนึ่งในกรรมการบริหารพรรคไทยรักไทยที่ถูกตัดสิทธิ์ทางการเมือง

## ประวัติ
สุรนันทน์ เวชชาชีวะ มีชื่อเล่นว่า **ปุ้ม** เกิดเมื่อวันที่ 10 พฤษภาคม พ.ศ. 2504 เป็นบุตรชายของนายนิสสัย เวชชาชีวะ
กับนางมารินา อิศรเสนา ณ อยุธยา (ธิดาหลวงพิสูจน์พาณิชยลักษณ์ (หม่อมหลวงเพิ่มยศ อิศรเสนา)) จบปริญญาตรีเศรษฐศาสตร์การเมืองที่วิลเลี่ยมส์คอลเลจ ปริญญาโทความสัมพันธ์ระหว่างประเทศที่มหาวิทยาลัยโคลัมเบีย และปริญญาโทการบริหารที่สถาบันศศินทร์ จุฬาลงกรณ์มหาวิทยาลัย

## การทำงาน
สุรนันทน์เริ่มการทำงาน จากการเป็นเจ้าหน้าที่วิเคราะห์นโยบายและแผน กองวางแผนส่วนรวม สำนักงานคณะกรรมการพัฒนาการเศรษฐกิจและสังคมแห่งชาติ และงานเอกชน ในกลุ่มบริษัทบ้านฉางและบริษัทธรรมนิติ

เริ่มต้นงานการเมือง จากการลงรับสมัครเลือกตั้ง สมาชิกสภาผู้แทนราษฎร (ส.ส.) กรุงเทพมหานคร ในปี พ.ศ. 2538 และปี พ.ศ. 2539 สังกัดพรรคพลังธรรม แต่ไม่ได้รับการเลือกตั้ง
จากนั้นในปี พ.ศ. 2544 ปฏิบัติหน้าที่รองโฆษกพรรคไทยรักไทย และโฆษกพรรคไทยรักไทย ในปี พ.ศ. 2544 ได้รับเลือกตั้งเป็น ส.ส.ระบบบัญชีรายชื่อ ของพรรคไทยรักไทย  รองเลขาธิการนายกรัฐมนตรี   และ ปี พ.ศ. 2548 ได้รับแต่งตั้งให้ดำรงตำแหน่ง รัฐมนตรีประจำสำนักนายกรัฐมนตรี ในรัฐบาล พ.ต.ท.ทักษิณ ชินวัตร จนถูกรัฐประหารเมื่อวันที่ 19 กันยายน 2549 เป็นหนึ่งใน 111 คนที่ถูกถอดสิทธิในการเลือกตั้ง ผันตัวเองเป็นผู้ดำเนินรายการ โดยเริ่มจาก "สุรนันทน์วันนี้"  "The Commentator" "Brain Wake" (Voice TV) "คุยกันวันเสาร์" (TNN 24) รวมถึงจัดรายการออนไลน์ผ่านช่องยูทูบของ หนังสือพิมพ์มติชน ในชื่อรายการ Hellmet Show ร่วมกับ พิชญ์ พงษ์สวัสดิ์ เขียนคอลัมน์ในหนังสือพิมพ์ Bangkok Post และสยามรัฐ รวมถึงมีกิจการร้านกาแฟและร้านจำหน่ายจักรยาน "เบรนเวค" อีกด้วย

ตั้งแต่เดือนมีนาคม พ.ศ. 2555 สุรนันทน์เข้ารับตำแหน่งโฆษกประจำตัวนายกรัฐมนตรียิ่งลักษณ์ ชินวัตร และต่อมาได้รับแต่งตั้งเป็นเลขาธิการนายกรัฐมนตรี ในเดือนมิถุนายนปีเดียวกัน

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 24

ในปี 2565 เขาได้เข้าร่วมงานเป็นรองหัวหน้าพรรคสร้างอนาคตไทย​ และได้ลาออกในเดือนธันวาคมปีเดียวกัน

## เครื่องราชอิสริยาภรณ์

## อ้างอิง

## แหล่งข้อมูลอื่น
* เว็บไซต์ส่วนตัว 
* 

หมวดหมู่:สกุลเวชชาชีวะ
หมวดหมู่:ราชสกุลอิศรเสนา
หมวดหมู่:ข้าราชการพลเรือนชาวไทย
หมวดหมู่:นักการเมืองไทย
หมวดหมู่:เลขาธิการนายกรัฐมนตรีไทย
หมวดหมู่:รัฐมนตรีประจำสำนักนายกรัฐมนตรีไทย
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:พรรคพลังธรรม
หมวดหมู่:นักการเมืองพรรคไทยรักไทย
หมวดหมู่:พรรคเพื่อแผ่นดิน
หมวดหมู่:นักการเมืองพรรคเพื่อไทย
หมวดหมู่:พรรคสร้างอนาคตไทย
หมวดหมู่:นักจัดรายการวิทยุ
หมวดหมู่:บุคคลจากโรงเรียนสาธิตมหาวิทยาลัยศรีนครินทรวิโรฒ ปทุมวัน
หมวดหมู่:บุคคลจากสถาบันบัณฑิตบริหารธุรกิจศศินทร์แห่งจุฬาลงกรณ์มหาวิทยาลัย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
อะลาบาสเทอร์

**อะลาบาสเทอร์**(Alabaster) เป็นแร่ที่อยู่ในกลุ่มของยิปซัมและแคลไซต์

## ประโยชน์
แร่อะลาบาสเทอร์ส่วนมากจะถูกใช้ในอุตสาหกรรมการแกะสลักหิน ซึ่งสามารถพบได้ทั่วไปในงานแกะสลักต่างๆ ภายในโบสถ์ทางศาสนาคริสต์

หมวดหมู่:แร่แคลเซียม
หมวดหมู่:แร่คาร์บอเนต
หมวดหมู่:แร่ซัลเฟต
กลุ่มภาษาตุงกูซิกใต้

**กลุ่มภาษาตุงกูซิกใต้** () เป็นกลุ่มภาษาในกลุ่มภาษาตุงกูซิก ใช้พูดทางตะวันออกเฉียงใต้สุดของประเทศรัสเซีย (คาบารอฟสค์, ปรีมอร์สกี และซาคาลิน) และทางตะวันออกเฉียงเหนือของประเทศจีน กลุ่มภาษาตุงกูซิกใต้นี้ แบ่งย่อยได้เป็นสองกลุ่มคือ 
* กลุ่มตะวันออกเฉียงใต้ แบ่งออกได้อีกสองกลุ่มย่อยคือกลุ่มภาษานานาช ได้แก่ ภาษานาไน ภาษาโอโรก และภาษาอุลช์ ซึ่งพบในประเทศรัสเซีย และกลุ่มภาษาอูดีเฮ ได้แก่  ภาษาโอโรช ภาษาอูดีเฮ ซึ่งพบในประเทศรัสเซียเช่นกัน
* กลุ่มตะวันตกเฉียงใต้ เป็นกลุ่มภาษาที่พบในประเทศจีน ได้แก่ภาษาแมนจูของชาวแมนจูผู้ก่อตั้งราชวงศ์ชิงในประเทศจีน ภาษาซิเบที่ใช้พูดในซินเจียงโดยลูกหลานของชาวแมนจู และ ภาษาจูร์เชน ซึ่งเป็นภาษาที่ตายแล้ว
 
## อ้างอิง

* Ethnologue entry for Southern Tungusic languages

หมวดหมู่:ตระกูลภาษาอัลไต
กลุ่มภาษาเชียง

**กลุ่มภาษาเชียง** เป็นตระกูลภาษาย่อยทิเบต-พม่าตะวันออกเฉียงเหนือ ใช้พูดในทิเบตและบางบริเวณทางตะวันตกของจีน มีสมาชิก 12 ภาษา ได้แก่ ภาษาเจียรง ภาษาเชียงเหนือ ภาษาเชียงใต้ ภาษาเอ้อกง ภาษาซาบา ภาษากุยชง ภาษามูยา ภาษาเอ้อซู ภาษาโชโย ภาษานาร์มูยี ภาษาชีซิง ภาษาปูมี และภาษาตันกัตอาจจะอยู่ในกลุ่มนี้ด้วยแต่ยังมีข้อโต้แย้งอยู่

## อ้างอิง
* Bradley, David. (1997). Tibeto-Burman languages and classification. In D. Bradley (Ed.), *Papers in South East Asian linguistics: Tibeto-Burman languages of the Himalayas* (No. 14, pp. 1-71). Canberra: Pacific Linguistics.
* Sun, Hongkai. (1983). The nationality languages in the six valleys and their language branches. *Yunnan Minzuxuebao*, *3*, 99-273. 
## แหล่งข้อมูลอื่น

* Ethnologue: Qiangic
* Ethnologue: Tangut-Qiang
* Site on Qiangic languages (French and Chinese) 
หมวดหมู่:ตระกูลภาษาจีน-ทิเบต
หมวดหมู่:ภาษาในประเทศจีน
เกอไทต์

**เกอไทต์** () เป็นแร่เหล็กออกไซต์ ซึ่งถูกตั้งชื่อโดยผู้รู้รอบด้านชาวเยอรมัน โยฮันน์ โวล์ฟกัง ฟอน เกอเท 

## ประโยชน์
ใช้ในอุตสาหกรรมการถลุงเหล็ก และอุตสาหกรรมการย้อมสี

## แหล่งที่พบ
สามารถพบได้ในประเทศคิวบา ออสเตรเลีย อังกฤษ และในรัฐโคโลราโด จอร์เจีย เทนเนสซี มิชิแกน มินนิโซตา มิสซูรี เวอร์จิเนียและแอละแบมาในสหรัฐอเมริกา

นอกจากนี้ทางองค์การนาซ่าได้พบว่ามีแร่เกอไทต์ อยู่ในแหล่งน้ำบนดาวอังคารอยู่ด้วยเช่นกัน

## อ้างอิง

## แหล่งข้อมูลอื่น

หมวดหมู่:สินแร่เหล็ก
หมวดหมู่:แร่ออกไซด์
ภาษาอาเบลเลน

**ภาษาอาเบลเลน** (Abellen) หรือ**ภาษาอาบูรลิน** เป็นภาษากลุ่มซัมบัลมีผู้พูดราว 3,500 คนใน พ.ศ. 2548 ใช้พูดในชุมชนชาวเอตา จังหวัดตาร์ลัก ประเทศฟิลิปปินส์ 
อาเบลเลน
กลุ่มภาษาหิมาลัย

**กลุ่มภาษาหิมาลัย** (Himalayish) เป็นกลุ่มย่อยของตระกูลภาษาย่อยทิเบต-พม่า ภาษาหลักของภาษาในกลุ่มนี้รวมทั้งภาษาทิเบตและภาษาเนวารี มีผู้พูดกลุ่มภาษานี้กระจายทั่วไปในแถบเทือกเขาหิมาลัยทั้งในเนปาล อินเดีย ภูฏาน ทิเบตและส่วนอื่น ๆ ของจีน
หมวดหมู่:ตระกูลภาษาจีน-ทิเบต
ภาษาโปลาเบียน

**ภาษาโปลาเบียน** เป็นกลุ่มภาษาถิ่นในกลุ่มภาษาสลาฟ ซึ่งเคยพูดกันในบริเวณที่เป็นตอนเหนือของประเทศเยอรมนีในปัจจุบัน: รัฐเมคเลินบวร์ค-ฟอร์พ็อมเมิร์น, บรันเดินบวร์ค, ซัคเซิน-อันฮัลท์, ส่วนตะวันออกของนีเดอร์ซัคเซิน และชเลสวิช-ฮ็อลชไตน์ ภาษานี้สูญหายไปในคริสต์ศตวรรษที่ 18

รหัสภาษาสากลของภาษาโปลาเบียนคือ ISO 639-1: (ไม่มี), ISO 639-2: sla, ISO 639-3: pox

## อ้างอิง
**Słownik etymologiczny języka Drzewian połabskich*, Part 1: ed. Tadeusz Lehr-Spławiński & Kazimierz Polański, Wrocław, 1962, from Part 2 on: ed. K. Polański, Wrocław, 1971-
*Kazimierz Polański & Janusz Sehnert: *Polabian-English Dictionary*. The Hague: Mouton 1967

ปโลาบีเยน
ปโลาบีเยน
ภาษาอัมบาลา

**ภาษาอัมบาลา** (Ambala) เป็นภาษากลุ่มซัมบัลมีผู้พูดมากกว่า 2,000 คนในพ.ศ. 2547 ใช้พูดในชุมชนชาวเอตาในซัมบาเลโญ ซานมาร์เซลิโน กัสติเญโฆส ในเมืองโอโลงาโป และในดีนาลูปีฮัน เมืองบาตาอัน

อัมบาลา
ภาษาสูญแล้ว

จากคำนิยามจำนวนหนึ่ง **ภาษาสูญแล้ว** () คือภาษาที่ปัจจุบันไม่มีผู้พูดแล้ว ในขณะที่ **ภาษาตายแล้ว** () คือภาษาที่ไม่มีผู้พูดในฐานะภาษาหลักแล้ว 
โดยปกติแล้วกระบวนการที่จะนำไปสู่การเป็นภาษาสูญนั้นจะเกิดขึ้นเมื่อภาษาหนึ่ง ๆ ได้ผ่านการตายของภาษาในระหว่างที่ถูกแทนที่ด้วยภาษาอื่น ตัวอย่างเช่น ภาษาคอปติกที่ถูกแทนที่ด้วยภาษาอาหรับ และภาษาชนพื้นเมืองอเมริกันจำนวนมากที่ถูกแทนที่ด้วยภาษาอังกฤษ ฝรั่งเศส สเปน หรือโปรตุเกส

ในหลายกรณี ภาษาสูญแล้วยังถูกใช้เพื่อประโยชน์ทางวิทยาศาสตร์ กฎหมาย หรือศาสนาเช่น ภาษาสลาวอนิกคริสตจักรโบราณ อเวสตะ คอปติก ทิเบตโบราณ กีเอซ นั้นเป็นภาษาในภาษากลุ่มสูญ

## อ้างอิง
สัญญาอนุญาตสาธารณะทั่วไปแบบผ่อนปรนของกนู

thumb|เครื่องหมายการค้าของกนิว
**สัญญาอนุญาตสาธารณะทั่วไปแบบผ่อนปรนของกนู** หรือ **แอลจีพีแอล** () เป็นสัญญาอนุญาตของซอฟต์แวร์เสรีรูปแบบหนึ่ง คล้ายคลึงกับสัญญาอนุญาตสาธารณะทั่วไปของกนิวหรือจีพีแอล ซึ่งจัดทำโดยมูลนิธิซอฟต์แวร์เสรีเช่นกัน แอลจีพีแอลถูกเขียนขึ้นเมื่อปี พ.ศ. 2534 และดัดแปลงเมื่อ พ.ศ. 2542 โดย ริชาร์ด สตอลล์แมน โดยได้รับคำปรึกษาจาก อีเบน โมเกลน

แอลจีพีแอลใช้งานส่วนใหญ่กับไลบรารีมากกว่าตัวซอฟต์แวร์ โดยข้อแตกต่างระหว่างกับจีพีแอลคือ ตัวแอลจีพีแอลสามารถเชื่อมเข้ากับซอฟต์แวร์ทั่วไปได้ ไม่จำเป็นต้องเป็นแอลจีพีแอลหรือจีพีแอลเหมือนกัน นั่นคือ **"การผ่อนปรน"** กว่าตามชื่อสัญญาอนุญาตนั่นเอง

ซอฟต์แวร์ของมอซิลลาและโอเพนออฟฟิศดอตอ็อกใช้สัญญาอนุญาตแอลจีพีแอล

## อ้างอิง

หมวดหมู่:โครงการกนู
หมวดหมู่:สัญญาอนุญาตและใบอนุญาต
กล้ามเนื้อคอร์รูเกเตอร์ ซูเปอร์ซิลิไอ

**กล้ามเนื้อคอร์รูเกเตอร์ ซูเปอร์ซิลิไอ** (Corrugator supercilii) เป็นกล้ามเนื้อขนาดเล็ก แคบ รูปร่างเป็นพีระมิด ตั้งอยู่ที่หัวคิ้ว ใต้ต่อกล้ามเนื้อฟรอนทาลิส (Frontalis) และกล้ามเนื้อหลับตา (Orbicularis oculi)

กล้ามเนื้อนี้เริ่มจากปลายด้านใกล้กลางของโหนกคิ้ว (superciliary arch) และใยกล้ามเนื้อทอดไปทางด้านบนและด้านข้าง ระหว่างส่วนหนังตา (palpebral portion) และส่วนเบ้าตา (orbital portion) ของกล้ามเนื้อหลับตา และเข้าเกาะปลายที่พื้นผิวชั้นลึกของผิวหนัง เหนือต่อกึ่งกลางของโค้งเบ้าตา (orbital arch)

## หน้าที่
กล้ามเนื้อคอร์รูเกเตอร์ทำหน้าที่ดึงหัวคิ้วลงและเข้ากึ่งกลาง ทำให้เกิดรอยย่นในแนวตั้งของหน้าผาก เป็นกล้ามเนื้อหลักที่ทำให้หน้าบึ้งเมื่อเกิดความรู้สึกไม่พึงพอใจ

## ภาพอื่นๆ

 Image:Gray134.png|กระดูกหน้าผาก มุมมองจากด้านนอก


## แหล่งข้อมูลอื่น
* 
* 
* 

คอร์รูเกเตอร์ ซูเปอร์ซิลิไอ
กล้ามเนื้อฟรอนทาลิส

**กล้ามเนื้อฟรอนทาลิส** (Frontalis muscle) เป็นกล้ามเนื้อบางๆ ตั้งอยู่บริเวณด้านหน้าของศีรษะ รูปสี่เหลี่ยมผืนผ้า และเกาะกับพังผืดชั้นผิว (superficial fascia) มีลักษณะกว้างกว่ากล้ามเนื้อออกซิปิตาลิส (Occipitalis) และใยของกล้ามเนื้อนี้ยังยาวและสีซีดกว่ากล้ามเนื้อออกซิปิตาลิส กล้ามเนื้อนี้ไม่มีจุดเกาะอยู่กับกระดูก

ใยกล้ามเนื้อส่วนใกล้กลาง (medial) ต่อเนื่องกับใยของกล้ามเนื้อโปรเซอรัส (Procerus) ใยกล้ามเนื้อตรงกลางร่วมไปกับกล้ามเนื้อคอร์รูเกเตอร์ ซูเปอร์ซิลิไอ (Corrugator supercilii) และกล้ามเนื้อหลับตา (Orbicularis oculi) ยึดเกาะกับผิวหนังของคิ้ว และใยกล้ามเนื้อด้านข้างรวมกับกล้ามเนื้อหลับตาเหนือส่วนยื่นกระดูกหน้าผากจดกระดูกโหนกแก้ม (zygomatic process of the frontal bone)

จากจุดเกาะดังกล่าว ใยกล้ามเนื้อทอดตัวขึ้นไปด้านบน และเชื่อมกับกาเลีย อโพนิวโรติกา (galea aponeurotica) ใต้ต่อรอยประสานคร่อมขม่อมหน้า (coronal suture)

ขอบด้านใกล้กลางของกล้ามเนื้อฟรอนทาลิสาเชื่อมร่วมกันเหนือต่อสันจมูก แต่ระหว่างกล้ามเนื้อออกซิปิตาลิสเป็นช่องว่างที่มีความผันแปร เป็นที่อยู่ของกาเลีย อโพนิวโรติกา

ในตำราบางเล่มจัดกล้ามเนื้อนี้เป็นส่วนหนึ่งของกล้ามเนื้อออกซิปิโตฟรอนทาลิส (occipitofrontalis muscle)

หน้าที่หลักของกล้ามเนื้อนี้ต่อคิ้ว คือการยกหรือเลิกคิ้ว (ทำหน้าที่ตรงข้ามกับส่วนเบ้าตาของกล้ามเนื้อหลับตา (orbital portion of the orbicularis)) โดยเฉพาะอย่างยิ่งเมื่อมองขึ้นไปด้านบน และยังทำหน้าที่เมื่อวัตถุที่มองอยู่ไกลหรือมัวมาก

## ภาพอื่นๆ

 Image:Illu head neck muscle.jpg|กล้ามเนื้อของศีรษะและคอ


## อ้างอิง

## แหล่งข้อมูลอื่น
* 
* 
* PTCentral 

ฟรอนทาลิส
กล้ามเนื้อดีเพรสเซอร์ ซูเปอร์ซิลิไอ

**กล้ามเนื้อดีเพรสเซอร์ ซูเปอร์ซิลิไอ** (Depressor Supercilii) เป็นกล้ามเนื้อตาของร่างกายมนุษย์ ธรรมชาติของกล้ามเนื้อนี้ยังคงเป็นที่ถกเถียงกันในปัจจุบัน ตำราทางกายวิภาคศาสตร์บางเล่มนับกล้ามเนื้อนี้เป็นกล้ามเนื้อมัดหนึ่ง (เช่น Netter, et al) แต่ผู้เขียนส่วนใหญ่นับกล้ามเนื้อนี้เป็นส่วนหนึ่งของกล้ามเนื้อหลับตา (orbicularis oculi) 

ในทางตรงกันข้าม ตจแพทย์, จักษุแพทย์, และศัลยแพทย์พลาสติกจำนวนมากนับกล้ามเนื้อดีเพรสเซอร์ ซูเปอร์ซิลิไอเป็นกล้ามเนื้อมัดหนึ่งแยกออกมา และทำหน้าที่เฉพาะในการเคลื่อนไหวคิ้วและผิวหนังบริเวณแสกหน้า.

## จุดเกาะต้นและจุดเกาะปลาย
กล้ามเนื้อดีเพรสเซอร์ ซูเปอร์ซิลิไอมีจุดเกาะต้นที่ขอบเบ้าตาด้านใกล้กลาง (medial orbital rim) ใกล้กับกระดูกแอ่งถุงน้ำตา (lacrimal bone) และมีจุดเกาะปลายบนมุมด้านใกล้กลางของกระดูกเบ้าตา ใต้ต่อกล้ามเนื้อคอร์รูเกเตอร์ ซูเปอร์ซิลิไอ (corrugator supercilii) ในบางครั้งอาจพบปลายจุดเกาะมี 2 อัน แต่โดยทั่วไปแล้วจะมีเพียง 1 จุด

## ดูเพิ่ม
* กล้ามเนื้อคอร์รูเกเตอร์ ซูเปอร์ซิลิไอ

## อ้างอิง

## แหล่งข้อมูลอื่น
* .
* Illustration in Facial Action Coding System
*  - "Botox Injections for Hyperfunctional Facial Lines"
* 

ดีเพรสเซอร์ ซูเปอร์ซิลิไอ
กล้ามเนื้อโปรเซอรัส

**กล้ามเนื้อโปรเซอรัส** (Procerus) เป็นแผ่นกล้ามเนื้อรูปพีระมิดขนาดเล็ก ลึกต่อเส้นประสาทซุพีเรียร์ออบิทัล (superior orbital nerve) , หลอดเลือดแดงซุปปราออบิทัล (Supra-orbital artery) , และหลอดเลือดดำซุปปราออบิทัล (Supraorbital vein)

## จุดเกาะต้นและจุดเกาะปลาย
จุดเกาะต้นของกล้ามเนื้อโปรเซอรัสเป็นเส้นใยเอ็นกล้ามเนื้อจากพังผืดที่คลุมเหนือส่วนล่างของกระดูกจมูก และส่วนบนของกระดูกอ่อนแลทเทอรัลนาซัล (lateral nasal cartilage)

กล้ามเนื้อนี้มีจุดเกาะปลายที่ผิวหนังเหนือต่อส่วนล่างของหน้าผากระหว่างคิ้วทั้งสอง เส้นใยของกล้ามเนื้อนี้ทอดรวมกับใยกล้ามเนื้อฟรอนทาลิส (Frontalis)

## หน้าที่
กล้ามเนื้อโปรเซอรัสทำหน้าที่ช่วยดึงส่วนของผิวหนังระหว่างหัวคิ้วลง ช่วยดึงให้รูจมูกกว้างขึ้น นอกจากนี้ยังช่วยทำหน้าที่ในการแสดงสีหน้าโกรธ

## แหล่งข้อมูลอื่น
* 
* 
* 

ปโรเซอรัส
กล้ามเนื้อนาซาลิส

**กล้ามเนื้อนาซาลิส** (nasalis) (**กล้ามเนื้อคอมเพรสเซอร์ นาริส** (compressor naris)) เป็นกล้ามเนื้อที่เหมือนหูรูดของจมูกซึ่งทำหน้าที่ในการหดหรือกดกระดูกอ่อนจมูก (nasal cartilage) ประกอบด้วย 2 ส่วน คือ ส่วนทรานสเวอร์ส และ ส่วนเอลาร์
* **ส่วนทรานสเวอร์ส** (transverse part) เริ่มจากกระดูกขากรรไกรบน (maxilla) ด้านบนและด้านข้างต่อแอ่งเพดานปากหลังฟันตัด (incisive fossa) ใยของกล้ามเนื้อยื่นไปทางด้านบนและด้านใกล้กลาง ยื่นแผ่เข้าไปในแผ่นพังผืดบางๆ ซึ่งต่อเนื่องกับสันจมูกเชื่อมกับกล้ามเนื้ออีกข้างหนึ่ง และเชื่อมกับพังผืดของกล้ามเนื้อโปรเซอรัส (Procerus)
* **ส่วนเอลาร์** (alar part) ยึดเกาะกับปลายหนึ่งของกระดูกอ่อนปีกจมูกชิ้นใหญ่ (greater alar cartilage) และอีกปลายหนึ่งกับผิวหนังที่ปลายจมูก

ในตำราบางเล่มแบ่งกล้ามเนื้อออกเป็น กล้ามเนื้อคอมเพรสเซอร์ นาริส และ ไดเลเตอร์ นาริส (dilator naris) 

## ภาพอื่นๆ

 Image:Gray157.png|กระดูกขากรรไกรบนข้างซ้าย พื้นผิวด้านนอก


## อ้างอิง

## แหล่งข้อมูลอื่น
* 
* Interactive diagram at ivy-rose.co.uk

นาซาลิส
จักรพรรดินีชุง

**จักรพรรดินีชุง** (왕후심청;Wanghu simcheong)เป็นภาพยนตร์การ์ตูนแบบภาพเคลื่อนไหวของเกาหลีเหนือและเกาหลีใต้ กำกับการแสดงโดยเนลสัน ชิน (Nelson Shin) ชินใช้เวลา 8 ปีในการผลิต งานที่เกี่ยวกับการสร้างภาพเคลื่อนไหวทำในเกาหลีเหนือที่สตูดิโอภาพยนตร์สำหรับเด็กโชซัน เสียงพากษมีทั้งสำเนียงของเกาหลีเหนือและเกาหลีใต้ ซึ่งเป็นเพราะความแตกต่างทางด้านภาษาระหว่างประเทศทั้งสอง แต่รุ่นที่เผยแพร่ในระดับนานาชาติใช้สำเนียงของเกาหลีใต้ เป็นภาพยนตร์เรื่องแรกที่เปิดตัวพร้อมกันทั้งในเกาหลีเหนือและเกาหลีใต้เมื่อ 12 สิงหาคม พ.ศ. 2548 ภาพยนตร์นี้ได้รับรางวัลจำนวนมากในเกาหลี เรื่องราวของภาพยนตร์เกี่ยวกับนิทานพื้นบ้านของเกาหลี เกี่ยวกับลูกสาวกตัญญูที่เสียสละให้พ่อที่ตาบอดกลับมามองเห็นได้

## ดูเพิ่ม
*เว็บไซต์ทางการ 
*
*Article 

หมวดหมู่:ภาพยนตร์ที่ออกฉายในปี พ.ศ. 2548
หมวดหมู่:ภาพยนตร์เกาหลี
หมวดหมู่:ภาพยนตร์ที่มีฉากในประเทศเกาหลี
กล้ามเนื้อดีเพรสเซอร์ เซปไต นาไซ

**กล้ามเนื้อดีเพรสเซอร์ เซปไต นาไซ** (Depressor septi หรือ Depressor alœ nasi) เป็นกล้ามเนื้อบนใบหน้าที่มีจุดเกาะต้นที่แอ่งเพดานปากหลังฟันตัด (incisive fossa) ของกระดูกขากรรไกรบน ใยของกล้ามเนื้อทอดขึ้นไปเกาะปลายที่ผนังกลางจมูก (nasal septum) และส่วนหลังของส่วนปีกของกล้ามเนื้อนาซาลิส (nasalis muscle) กล้ามเนื้อนี้วางตัวระหว่างเยื่อเมือก (mucous membrane) และโครงสร้างกล้ามเนื้อของริมฝีปาก

## หน้าที่
กล้ามเนื้อดีเพรสเซอร์ เซปไต นาไซเป็นกล้ามเนื้อต้านโดยตรงของกล้ามเนื้ออื่นๆ ของจมูก ทำหน้าที่ดึงปีกจมูกลง และหดรูจมูก

## แหล่งข้อมูลอื่น
* 
* Anatomy at revisionrhinoplasty.com 

ดีเพรสเซอร์ เซปไต นาไซ